
AVIZ

asupra proiectului de Lege privind aprobarea Ordonanţei Guvernului nr.62/2006 pentru modificarea şi completarea Ordonanţei de urgenţă a Guvernului nr. 115/2004 privind salarizarea şi alte drepturi ale personalului contractual din unităţile sanitare publice din sectorul sanitar
Cu adresa nr. PL.X 865 din 13 noiembrie 2006, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr.62/2006 pentru modificarea şi completarea Ordonanţei de urgenţă a Guvernului nr. 115/2004 privind salarizarea şi alte drepturi ale personalului contractual din unităţile sanitare publice din sectorul sanitar.

In urma examinării, în şedinţa din data de 22.11.2006, Comisia, cu unanimitate de voturi, a hotărât întocmirea unui aviz în forma adoptată de Senat.

